**ADÁSVÉTELI SZERZŐDÉS tervezet**

amely létrejött a

**Váci Városfejlesztő Kft.**

Székhely: 2600 Vác, Köztársaság út 34.

Cégjegyzékszám: 13-09-130719

Adószám: 14867361-2-13

Bankszámlaszáma: 11742094-20179386

Képviselője: Dr. Varga Borbála ügyvezető

(a továbbiakban: **Vevő),** mint vevő,

másrészt a **\*nyertes ajánlattevő neve**

Székhely:

Cégjegyzékszám:

Adószám:

Bankszámlaszáma:

Képviselője:

(a továbbiakban: **Eladó),** mint eladó

(Vevő és Eladó a továbbiakban együtt: ***Felek***) között, alulírott helyen és időben az alábbi feltételekkel (a továbbiakban: ***Szerződés***):

1. **ELŐZMÉNYEK**
2. Vevő beszerzési eljárást indított ki 2023. február 09. napján „**Gépjármű beszerzése a Váci Városfejlesztő Szolgáltató Kft. részére**” elnevezéssel.
3. Felek jelen szerződést a beszerzési eljárás során közölt végleges feltételek, a beszerzési eljárásban kiadott szerződéstervezet és a nyertes ajánlata alapján kötik meg.
4. Az eljárásban nem lehetett részajánlatot benyújtani.
5. A fenti beszerzési eljárás során a beérkezett ajánlatok értékelését követően a Vevő az Eladó ajánlatát fogadta el nyertes ajánlatként így Felek a törvényes határidőn belül Szerződést kötnek egymással.
6. Vevő rögzíti, hogy a Polgári Törvénykönyvről szóló 2013. évi V. törvény (a továbbiakban: Ptk.) 8:1.§ (1) bekezdés 7) pont alapján szerződő hatóságnak minősül.
7. **SZERZŐDÉST ALKOTÓ DOKUMENTUMOK**
8. **Szerződéses okmányok:**

Felek kijelentik, hogy teljes megállapodásukat nem kizárólag jelen Szerződés törzsszövege tartalmazza. A beszerzési eljárás során keletkezett iratokat úgy kell tekinteni, mint amelyek a jelen Szerződés elválaszthatatlan részeit képezik annak ellenére, hogy fizikailag nem kerülnek csatolásra ahhoz (továbbiakban: Szerződéses Okmányok).

* 1. **A Szerződéses Okmányokat az alábbi iratok alkotják:**
* Szerződés törzsszövege,
* Kiegészítő tájékoztatásra adott ajánlatkérői válaszok (amennyiben erre sor került);
* Ajánlatkérő Dokumentumok;
* Eladó, mint nyertes ajánlattevő ajánlata.

A Felek rögzíti, hogy a fenti okiratok akkor is a Szerződés részét képezi, ha fizikailag nem kerülnek a Szerződéshez csatolásra. A fizikai csatolás hiánya nem képezi jogi akadályát annak, hogy a végleges feltételeket jelen Szerződéssel együtt alkalmazzák Felek.

* 1. **Szerződéses Okmányok értelmezése:**

A Szerződéses Okmányok közötti, vagy azokon belüli, ugyanazon kérdésre vonatkozó bármely eltérés, ellentmondás, értelmezési nehézség esetén a legteljesebb műszaki-szakmai tartalmat rögzítő rendelkezés az irányadó.

1. **SZERZŐDÉS TÁRGYA**
2. Felek megállapodnak abban, hogy Eladó eladja, Vevő pedig megvásárolja a beszerzési eljárás iratanyagában meghatározott feltételeknek (ide értve az ajánlatot is) megfelelő, műszaki specifikációjú, a hatályos jogszabályoknak, szakmai előírásoknak megfelelő, használt gépjárművet (a továbbiakban: gépjármű), a műszaki leírásban és az ajánlatban rögzített műszaki tartalommal, az ott írt kapcsolódó szolgáltatásokkal.
3. Felek megállapodnak abban, hogy a tehergépjármű típusnak a közúti járművek műszaki megvizsgálásáról szóló 5/1990. (IV. 12.) KöHÉM rendelet szerint ,,N1 járműkategória” követelményeinek kell, hogy megfeleljen, továbbá a tehergépjárműnek a szállítás időpontjában meg kell felelniük a közúti járművek forgalomba helyezésének és forgalomban tartásának műszaki feltételeiről szóló 6/1990. (IV. 12.) KÖHÉM rendeletben meghatározott követelményeknek.
4. Felek rögzítik, a jelen Szerződésben meghatározott szolgáltatást oszthatatlannak tekintik.
5. A gépjármű műszaki követelményeit, részletes, terméktulajdonságokkal meghatározott specifikációját és normatív követelményeit, valamint felszereltségét, továbbá az Eladó kapcsolódó szolgáltatásait az Ajánlatkérő dokumentumok (1. számú melléklet), és Eladó ajánlata (2. számú melléklet) tartalmazza.
6. Felek kijelentik, jelen Szerződés tekintetében opció és mennyiségi eltérés nem kerül alkalmazásra.
7. **SZERZŐDÉS HATÁLYA, A TELJESÍTÉS HATÁRIDEJE, HELYE**
8. Felek rögzítik, jelen Szerződés aláírásának napján lép hatályba, amennyiben Felek eltérő időpontban írják alá a Szerződést, úgy a később aláíró Fél aláírásának időpontjában lép hatályba.
9. Felek megállapodnak abban, hogy Eladó jelen Szerződésben foglalt kötelezettségeit **a jelen Szerződés hatályba lépésétől számított 30 naptári napon belül (teljesítési határidő) köteles teljesíteni**.
10. Felek megállapodnak abban, hogy a **teljesítés helye** **2600 Vác, Deákvári fasor 2.**
11. Felek megállapodnak abban, hogy Eladó köteles a jelen Szerződés 3.2. pontjában foglalt teljesítési határidőn belül a szállítás pontos időpontjáról és a 3.3. pontban foglaltak figyelembe vételével a teljesítés (átadás-átvétel) pontos helyéről Vevőt a szállítást megelőző időpont előtt 3 munkanappal írásban (e-mail) értesíteni. Vevő az értesítés kézhezvételétől számított 1 munkanapon belül írásban köteles jóváhagyni az átadás-átvételi időpontot azzal a kitétellel, hogy a Vevőnek lehetősége van (a teljesítési véghatáridőn belül) új időpontot javasolnia kellő indokoltság esetén.
12. Felek megállapodnak abban, hogy Vevő előteljesítést elfogad a jelen Szerződés 3.2. és 3.4. pontjainak alkalmazásával.
13. Felek jelen Szerződést határozott időtartamra, annak teljesítéséig kötik.
14. **TELJESÍTÉSI FELTÉTELEK**
15. Eladó köteles a legjobb tudása és szakmai felkészültsége alapján, a vonatkozó jogszabályi előírásoknak és az elfogadott szakmai és műszaki követelményeknek megfelelően, határidőben teljesíteni. Eladó köteles a teljesítés során valamennyi magyar és Európai Uniós jogszabályt, szabványt és egyéb rendelkezést betartani.
16. A teljesítés akkor szerződésszerű, ha a gépjárművet Eladó a Szerződés IV.3.) pontjában meghatározott teljesítési helyén, az ott meghatározott teljesítési határidőn belül, a Műszaki leírásban, Eladó ajánlatában meghatározott minőségben, felszereltséggel, magyar, Vevő nevére szóló érvényes forgalmi engedéllyel és törzskönyvvel hiánytalanul átadja, valamint az előbbieket igazoló, átadás – átvételkor kiállított Teljesítésigazolási jegyzőkönyv mindkét Fél részéről aláírásra került, melynek dátuma egyben a kárveszély átszállásának időpontja is. Eladó a gépjármű átadás-átvételének időpontjáig köteles annak műszaki állapota megóvásáról gondoskodni.
17. Felek rögzítik, hogy jelen Szerződés törzsszövege a műszaki leírásban, valamint Eladó ajánlatában foglaltakat nem mindenben ismétli meg. A jelen pontban hivatkozott okiratok a teljesítés során jelen törzsszöveggel együtt alkalmazandók azzal, hogy amennyiben a jelen Szerződés jelen pontban hivatkozott okiratokkal ellentétes, akkor a jelen pontban hivatkozott okiratok alkalmazandóak, kivéve, ha a felhívásból más következik.
18. Felek megállapodnak abban, hogy a gépjárművet átadás – átvételi eljárás keretében adja át Eladó Vevőnek. Az átadás – átvételi eljárásról Felek jegyzőkönyvet vesznek fel.
19. Eladó köztelezettséget vállal arra, hogy a gépjárművet – a Műszaki leírásban meghatározottakon felül – teletankolva, kenőanyagokkal, hűtőfolyadékkal, ablakmosóval, valamint négyévszakos, országúti gumiabronccsal, és minden olyan anyaggal feltöltve kerülnek átadásra, amelyek a napi üzemszerű működéshez szükségesek.
20. Eladó kötelezettséget vállal arra, hogy a gépjárművet forgalomba helyezve, hatósági jelzésekkel ellátva, magyar, Vevő nevére szóló érvényes forgalmi engedéllyel és törzskönyvvel, teher- és igénymentesen adja át Vevő részére.
21. Felek megállapodnak abban, hogy Vevő a gépjármű tulajdonjogának közúti közlekedési nyilvántartásba történő bejegyzés átvezetése érdekében biztosítja a szükséges dokumentumokat Eladó részére.
22. Eladó köteles a Szerződés teljesítése során a Vevőt minden olyan körülményről haladéktalanul írásban értesíteni, amely a teljesítés eredményességét, vagy kellő időre való elvégzését veszélyezteti vagy gátolja. Az értesítésnek ki kell térnie az előidéző okokra, a teljesítés akadályára, azok megszüntetésének módjára, a kedvezőtlen hatások várható mértékére és a várható teljesítési határidőre. Az értesítés elmulasztásából eredő kárért Eladó felelősséggel tartozik.
23. Eladó jogosult teljesítési segédeket és alvállalkozókat alkalmazni. Eladó a Szerződés teljesítése során jogosan igénybe vett alvállalkozóért úgy felel, mintha a munkát maga végezte volna. Eladó az alvállalkozó jogosulatlan igénybevétele esetén felelős minden olyan kárért is, amely az igénybevétel nélkül nem következett volna be.
24. Eladó kijelenti, hogy a jelen Szerződés teljesítéséhez szükséges feltételekkel saját maga vagy jogszerűen bevonandó közreműködője alapján rendelkezik és ezen állapotot a Szerződés időbeli hatálya alatt fenn is tartja.
25. Felek rögzítik, hogy a teljesítésre vonatkozó fenti, illetve a műszaki leírásban részletezett szabályok bármelyikének megsértése súlyos szerződésszegésnek minősül.
26. **FIZETÉSI FELTÉTELEK**
27. Felek megállapodnak abban, hogy Eladót a Szerződés teljesítéséért összesen az alábbi ellenszolgáltatás (szerződéses ellenérték) illeti meg:

**Nettó: ……………………… Ft, azaz ……………………… forint**

1. Felek megállapodnak abban, hogy a szerződéses ellenérték tartalmazza
   1. a Szerződés teljesítésével kapcsolatosan felmerülő valamennyi költséget, beleértve a forgalomba helyezés és a hatósági jelzésekkel történő ellátás költségeit, a gépjármű tulajdonjogának közúti közlekedési nyilvántartásba történő bejegyzés átvezetésének költségét, díját, illetékét, amennyiben releváns a regisztrációs adót, a kötelező felszerelések és az induló készletek árát, műszaki vizsgát, okmányirodai ügyintézést, valamint a beszerzéssel és beépítéssel kapcsolatos valamennyi árfolyamkockázatot is,
   2. a teljesítéssel felmerülő összes egyéb költséget,
   3. a teljesítés helyére történő szállítás díját,
2. Felek rögzítik, Eladó semmilyen jogcímen nem léphet fel további költség- vagy díjigénnyel a Vevővel szemben a Szerződés teljesítésével kapcsolatban.
3. Eladó kijelenti, hogy a Vételárat az 1. számú melléklet ismeretében adta meg, továbbá, hogy a Vevő által rendelkezésére bocsátott információk alapján a Vételár kialakításához szükséges lényeges információk rendelkezésére álltak a Beszerzési Eljárás során.
4. A finanszírozás szállítói finanszírozással nem érintett (utófinanszírozás).
5. Felek rögzítik, hogy Vevő előleget nem biztosít.
6. A jelen szerződés, a számlázás, a kifizetés és az elszámolás pénzneme a HUF.
7. Felek rögzítik, a szerződésszerű teljesítés esetén Vevő köteles Eladó részére Teljesítésigazolási jegyzőkönyvet kiállítani az átadás-átvétellel egyidejűleg. A teljesítésigazolás - mely a számla (számlák) kötelező melléklete - aláírására a jelen Szerződésben ekként megjelölt személy jogosult.
8. Felek rögzítik, Eladó részszámlázást nem biztosít, figyelemmel arra, hogy kizárólag 1 db gépjármű beszerzésére kerül sor.
9. Eladó a leszállított, hiba- és hiánymentesen átadott és átvett gépjármű ellenértékéről a **mindkét Fél által aláírt, kiállított Teljesítésigazolási jegyzőkönyv birtokában jogosult 1 (egy) db számlát kiállítani** a teljesített gépjármű ellenértékéről, és benyújtani.
10. A számlához csatolni kell az adott gépjárműre vonatkozóan kiállított, mindkét Fél által aláírt Teljesítésigazolási jegyzőkönyv eredeti példányát annak mellékletével együtt, továbbá a számla kiállításával egyidejűleg az adózás rendjéről szóló 2017. évi CL. törvény 260. § -ban meghatározott köztartozásmentes adózói adatbázisból lekért KOMA-nyomtatvány eredményét, amennyiben Eladó köztartozásmentes adózói adatbázisban nem szerepel, úgy a számla kiállítását közvetlenül megelőzően megkért nemleges adóigazolást („nullás” igazolás az adóigazgatási eljárás részletszabályairól szóló 465/2017. (XII. 28.) Korm. rendelet 24. § (2) bekezdés).
11. Felek rögzítik, hogy az Eladó a számlán vevőként a következő megnevezést köteles használni: **Váci Városfejlesztő Kft., székhely: 2600 Vác, Köztársaság út 34., adószám: 14867361-2-13.** A számla postai úton és/vagy elektronikusan is elküldhető a Vevő címére: 2600 Vác, Köztársaság út 34. vagy [info@vacholding.hu](mailto:info@vacholding.hu). A postai küldeményként érkező számla borítékját „Számla” felirattal kell ellátni.
12. A számla kötelező tartalmi eleme a Szerződés iktatószáma. Eladó tudomásul veszi, hogy amennyiben a számla nem tartalmazza a szerződés iktatószámát, abban az esetben Vevő nem köteles kiegyenlíteni a számát.
13. A számla meg kell, hogy feleljen különösen a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak.
14. Vevő a szerződés ellenértékét átutalással, forintban (HUF) teljesíti a Ptk. 6:130. § (1) bekezdés szerint. **Az ellenérték kifizetése az Eladó szerződésszerűen kiállított és benyújtott számlájának kézhezvételétől számított 45 napon belül történik**.
15. Felek rögzítik, hogy fizetési kötelezettséget kizárólag a jogszabályoknak és jelen Szerződésnek mindenben megfelelő számla Vevő általi kézhezvétele keletkeztet.
16. A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.
17. Késedelmes fizetés esetén Vevő a Ptk. 6:155. § (1) bekezdése szerint meghatározott mértékű késedelmi kamatot és 2016. évi IX. törvény szerinti behajtási költségátalányt fizet Eladónak.
18. **A SZERZŐDÉS MEGERŐSÍTÉSE**
19. Amennyiben az Eladó olyan okból, amelyért felelős, megszegi a Szerződést, a Ptk. 6:186. § (1) bekezdése alapján késedelmi, vagy meghiúsulási kötbér fizetésére köteles az alábbi pontok szerint.
20. **Késedelmi kötbér:** Felek megállapodnak abban, hogy Eladó amennyiben olyan okból, amiért felelős (Ptk. 6:186. §) a teljesítéssel késedelembe esik, kötbér megfizetésére köteles.

A késedelmi kötbér mértéke: 1 %/ minden megkezdett munkanap, de legfeljebb 20%.

A késedelemi kötbér alapja: a nettó Vételár.

A késedelmi kötbér maximális mértéke: a nettó Vételár 20%-a, amelynek elérése esetén Vevő jogosult a szerződéstől elállni (a döntése szerint a még le nem szállított gépjármű vonatkozásában felmondani).

1. **Meghiúsulási kötbér:** Eladó Szerződés meghiúsulási kötbér megfizetésére köteles, ha olyan okból, amiért felelős, a jelen Szerződés teljesedésbe menése meghiúsul.

A meghiúsulási kötbér mértéke: 30%.

A meghiúsulási kötbér alapja: nettó Vételár.

1. Kötbérekkel kapcsolatos egyéb rendelkezések:
   1. Vevő a kötbérkövetelését írásbeli felszólítás útján érvényesítheti, melynek az Eladó köteles 8 naptári napon belül maradéktalanul eleget tenni. Amennyiben az Eladó a felhívás kézhezvételét követő 5 munkanapon belül érdemi – indoklással és bizonyítékokkal alátámasztott – alapos kimentést nem tesz, akkor a kötbérkövetelés az Eladó részéről elismertnek tekinthető és ezzel beszámíthatóvá válik,
   2. Felek megállapodnak abban, hogy Vevő jogosult az esedékessé vált, elismert kötbért a még ki nem egyenlített ellenértékből levonni, vagy értesítő levél útján érvényesíteni; valamint amennyiben Vevőnek a kötbér mértékét meghaladó kára keletkezik, azt jogosult Eladó felé továbbhárítani. Eladó köteles megtéríteni az általa szerződésszegéssel vagy szerződésen kívül okozott és Vevő partnerei és ügyfelei által jogosultan Vevőre hárított kártérítést.
   3. A kötbérigény nem érvényesítése, vagy nem határidőben történő érvényesítése nem jelent joglemondást Vevő részéről.
   4. A meghiúsulási kötbér érvényesítése a teljesítés követelését kizárja. A késedelemi kötbér megfizetése nem mentesít a teljesítési kötelezettség alól. A Felek rögzítik, hogy meghiúsulási kötbér érvényesítése kizárja a késedelmi kötbér érvényesítését.
2. Eladó köteles a Vevőnél a szerződésszegésből vagy szerződésen kívül eredő valamennyi kár megtérítésére, az erre irányuló felhívás kézhezvételét követő 15 napon belül a kötbér megfizetésére vonatkozó szabályok megfelelő alkalmazásával. Fentiek megfelelően irányadóak a Ptk. szerinti személyiségi jogi sérelmekre is.
3. A kötbérigény nem érvényesítése, vagy nem határidőben történő érvényesítése nem jelent joglemondást Vevő részéről.
4. Eladó jogosult peres eljárás esetén – amennyiben erre jogi lehetőség van – a perbe a Vevő kérésére belépni, vagy Vevő pernyertességét a Vevő által kért jogszerű módokon egyébként elősegíteni.
5. **SZAVATOSSÁG, JÓTÁLLÁS**
6. Eladót szavatossági kötelezettség terheli az általa szállított gépjármű vonatkozásában.
7. Eladó szavatolja, hogy a gépjármű típus a közúti járművek műszaki megvizsgálásáról szóló 5/1990. (IV. 12.) KöHÉM rendelet szerint ,,N1 járműkategória” követelményeinek megfelel.
8. Eladó szavatolja, hogy a gépjármű a szállítás időpontjában megfelelnek a közúti járművek forgalomba helyezésének és forgalomban tartásának műszaki feltételeiről szóló 6/1990. (IV. 12.) KÖHÉM rendeletben meghatározott követelményeknek.
9. Eladó szavatolja, hogy a Szerződés keretén belül általa szállított gépjármű alkalmas a Műszaki leírásban meghatározott célnak, továbbá a rendeltetésszerű használatra, valamint mentes mindenfajta tervezési, anyagbeli, kivitelezési vagy olyan hibáktól, melyek az Eladó/gyártó cselekedetéből, vagy mulasztásából erednek.
10. Eladó szavatolja, hogy a gépjármű a szállítás időpontjában megfelel a Műszaki leírásban meghatározott minden műszaki követelménynek.
11. Eladó szavatolja, hogy a leszállított gépjármű per-, teher- és igénymentes, valamint, hogy nem létezik olyan jogszabály, hatósági előírás, szerződés, nyilatkozat, vagy harmadik személynek joga, amely Vevő tulajdonszerzését bármilyen módon vagy mértékben korlátozná vagy kizárná, illetve Vevő terhére a Szerződésben foglaltakon túl fizetési kötelezettséget eredményezne.
12. Eladó szavatossági felelősségére egyebekben a Ptk. és a vonatkozó egyéb jogszabályok rendelkezései az irányadóak.
13. **A SZERZŐDÉS MEGSZŰNÉSE, FELELŐSSÉGI SZABÁLYOK**
14. Jelen szerződés megszűnhet közös megegyezéssel, és bármelyik fél részéről történő – indokolás nélküli – a Ptk. 6:278. §-a szerinti rendes felmondással.
15. Jelen szerződés felmondással való megszüntetése során Vevő köteles az Eladó felé a felmondás napjáig leszállított termékek vételárát számla ellenében Eladó jelen szerződésben megjelölt bankszámlájára átutalni.
16. A felmondási idő 30 (harminc) nap.
17. A felmondást írásban kell közölni.
18. Vevő felmondása esetén köteles megtéríteni az Eladónak a felmondással okozott kárt, kivéve, ha a felmondásra az Eladó szerződésszegése miatt került sor.
19. Ha a szerződést Eladó alkalmatlan időben mondja fel, köteles megtéríteni a Vevőnek a felmondással okozott kárt, kivéve, ha a felmondásra a Vevő szerződésszegése miatt került sor.
20. A Felek jogosultak a Szerződést azonnali hatállyal írásban felmondani (attól elállni) a másik fél súlyos szerződésszegése esetén, ha Szerződés fenntartása már nem áll a sérelmet szenvedett fél érdekében, figyelemmel a korábban leírtakra is. Ilyennek minősülnek különösen a jelen Szerződésben súlyos szerződésszegésként definiált szerződésszegések, továbbá minden olyan tevékenység vagy mulasztás, mely a Szerződés fenntartását, ill. az alapján a beszerzések megvalósítására vonatkozó szerződések megkötését (közvetlen megrendelés küldését ill. teljesítését) súlyosan elnehezíti vagy kizárja. Szerződésszegés esetén a sérelmet szenvedett fél köteles a szerződésszerű teljesítésre a szerződésszegő felet felszólítani, a szerződésszegés részleteit tartalmazó, az orvoslásra írásban felszólító értesítéssel. Amennyiben a szerződésszegő fél a kézhezvételét követően – az értesítésben meghatározott ésszerű határidőn belül – nem orvosolja a szerződésszegést, a Szerződés felmondható. Nem szükséges előzetes értesítés akkor, ha a szerződésszegés nem orvosolható vagy ismétlődő, vagy olyan súlyú, ami okán a sérelmet szenvedett féltől ez nem várható el.
21. Bármely fél felmondhatja a szerződést (azonnali hatályú felmondás), ha a másik fél olyan szerződésszegést követ el, amely okán a sérelmet szenvedett félnek már nem áll érdekében a szerződés teljesítése. Az azonnali hatályú felmondást indokolni kell.
22. A jelen Szerződésben súlyos szerződésszegésnek minősülő esetek önmagukban, minden további bizonyítás vagy mérlegelés nélkül megalapozzák az ott megjelölt sérelmet szenvedett fél érdekmúlását. Továbbá a sérelmet szenvedett fél egyéb súlyos szerződésszegésre is hivatkozhat.
23. Súlyos szerződésszegésnek minősül Eladó részéről különösen:
24. a Vevő írásbeli felszólítására, a Vevő által kifogásolt vagy hiányolt cselekményeket nem orvosolja vagy pótolja a megadott határidőn belül, vagy ismételten szerződésszegést követ el,
25. Eladó által fizetendő késedelem esetére kikötött kötbér mértéke (érvényesíthető) eléri a maximális mértéket,
26. jogerős elmarasztaló határozatot hoznak az Eladó szakmai tevékenységét érintő szabálysértés vagy bűncselekmény miatt;
27. Eladó ellen jogerősen felszámolási eljárás indul, vagy végelszámolási kérelmet nyújt be,
28. Eladó adószámát törlik,
29. Eladó tevékenysége vagy mulasztása miatt a Vevő tevékenységének ellátásában olyan mértékű fennakadás, elnehezülés történik, amely a tevékenység jogszabályban ill. szerződésekben foglalt tartalommal és módon történő ellátását veszélyezteti,
30. Eladó az ellenszolgáltatás változatlanságára vonatkozó előírást megsérti,
31. olyan tevékenységet vagy mulasztást tanúsít, mely a Vevő alaptevékenységének zavartalan végzését sérti vagy veszélyezteti,
32. Vevő jó hírnevét sérti vagy veszélyezteti,
33. Eladó az alkalmazottai tekintetében a bejelentési és adózási kötelezettségének jogszabály szerint, határidőben nem tesz eleget,
34. Eladó nem minősül átlátható szervezetnek,
35. az átláthatósági nyilatkozatban feltüntetett adatokban bekövetkezett változásokról nem a szerződésben foglaltaknak megfelelően értesítette a Vevőt, vagy
36. a jogszabályban vagy jelen szerződésben ekként felsorolt esetek bármelyike bekövetkezik
37. Eladó jogosult a Szerződést felmondani, ha a Vevő
38. a szerződésszerű teljesítést alapos indok nélkül nem veszi át,
39. fizetési kötelezettségének a Vevő az Eladó írásbeli, legalább 15 napos fizetési haladékot tartalmazó felszólítása ellenére sem tesz eleget,
40. Súlyos szerződésszegésnek minősül továbbá minden olyan tevékenység vagy mulasztás, mely a Szerződés fenntartását vagy teljesítését súlyosan elnehezíti vagy kizárja.
41. Szerződésszegés esetén bármely fél köteles fenti jogának gyakorlása előtt a másik, szerződésszegő fél figyelmét írásban felhívni a szerződésszegés megszüntetésére, megfelelő, legalább 3 naptári napos (fizetés teljesítésénél 15 napos) határidő mellett. Az elállási/felmondási jog gyakorlását tartalmazó nyilatkozatban hivatkozni kell a súlyos szerződésszegés tényére, és meg kell jelölni a súlyos szerződésszegés megállapításának alapjául szolgáló tényt, körülményt. Nem kell jelen pontot alkalmazni akkor, ha jelen Szerződés ekként rendelkezik.
42. Amennyiben bármelyik fél megszegi a tájékoztatási és együttműködési kötelezettségét, köteles a másik Fél ebből származó kárát a szerződésszegéssel okozott károkért való felelősség általános szabályai szerint megtéríteni.
43. **KIMENTETT KÉSEDELEM, AKADÁLYKÖZLÉS**
44. **Kimentett késedelem:**
    1. Ha a teljesítési határidő kapcsán Eladó, mint kötelezett késedelembe esik [Ptk. 6.153. §], úgy késedelmét kimentheti, ám közreműködőiért felel a Ptk. 6:148. § szerint. A teljesítési határidőkbe nem számít be a bizonyíthatóan Eladó ellenőrzési körén kívül bekövetkezett körülmények elhárításának időtartama, amennyiben az adott körülmény elkerülése Eladótól a leggondosabb eljárás mellett sem volt elvárható.
    2. A fenti körülménynek minősül a Szerződés megkötésekor előre nem látható olyan körülmény vagy esemény, amelyért Eladó bizonyíthatóan nem felelős, és amely a Szerződés határidőben történő teljesítését megakadályozza, így különösen ha
       1. a késedelem oka Vevő közbenső szerződésszegése [Ptk. 6:150. §],
       2. a késedelem oka Vevő, mint jogosult átvételi késedelme [Ptk. 6:156. §],
       3. a késedelem oka Eladótól független, annak oka a Szerződés szerinti beszerzési igény megvalósításában a Vevővel létesített jogviszony alapján – esetlegesen – részt vevő harmadik személyek olyan magatartása, amely Eladó határidőben történő teljesítését késlelteti.
    3. Eladónak legkésőbb a tudomásszerzést követő munkanapon, hitelt érdemlő módon tájékoztatnia kell Vevőt a kimentett késedelemre okot adó körülményről vagy eseményről.
    4. Felek kötelessége minden ésszerű intézkedést megtenni a bekövetkező késedelem elhárítása, illetőleg minimalizálása érdekében.
    5. Felek megállapodnak, hogy Vevőt a kimentett késedelem esetén annak jogkövetkezményén túl egyéb kártérítési kötelezettség nem terheli, kivéve, ha Vevő közbenső szerződésszegése szándékosan történt.
45. **Akadályközlés:**
    1. Eladó köteles Vevőt az ok feltüntetésével, és a várható késedelem megjelölésével minden olyan körülményről haladéktalanul értesíteni, amely a kötelezettségei szerződésszerű elvégzését veszélyezteti (**akadályközlő levél**).
    2. A haladéktalan értesítés elmulasztásából eredő kárért Eladó felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
46. Eladó a Szerződéses okmányokban meghatározott feladatait a jelen Szerződés XI.6.) pontjában megnevezett kapcsolattartójával, vagy az általa írásban kijelölt, Vevő más munkavállalóval együttműködve, velük folyamatosan egyeztetve köteles teljesíteni.
47. **TITOKTARTÁSI KÖTELEZETTSÉG, KAPCSOLATTARTÓK**
48. Felek a szerződés időtartama alatt során tudomásukra jutott tényeket, adatokat, egyéb információkat a jelen szerződés aláírásától számított három évig üzleti titokként kötelesek kezelni, azokról tájékoztatást, felvilágosítást a másik fél hozzájárulása nélkül harmadik személy részére nem adhat, és azokat csak a szerződésszerű teljesítés érdekében indokolt mértékben használhatja fel. Felek üzleti titokként definiálnak minden olyan adatot, melyet a külön jogszabály ekként határoz meg.
49. Felek rögzítik, hogy a vonatkozó előírások alapján a Szerződés azon adatai, amelyek megismerését vagy nyilvánosságra hozatalát külön jogszabály közérdekből elrendeli, nem minősülnek üzleti titoknak.
50. A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik.
51. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre is. Ezen személyek magatartásáért a titoktartási kötelezettség viszonylatában az érintett fél, mint saját magatartásáért felel.
52. Felek jognyilatkozataikat – amennyiben jogszabály másként nem rendelkezik – kizárólag írásban, az átvétel helyét és idejét igazoló módon tehetik meg érvényesen. A felek a fentieken értik az elektronikus levelezés (e-mail) – fentieknek megfelelő – formáját is. A teljesítés biztonsága érdekében Eladó nem hivatkozhat a levelezőrendszerének meghibásodására, csak akkor, ha olyan hiba merült fel, melyről Vevő tudott vagy tudhatott (pl.: Eladó előzetes értesítése vagy kézbesíthetetlenségi jelentés Vevőhöz való megérkezése). Az esetleges kommunikációs hibáról a tudomásra jutást követően haladéktalanul értesíteni kell a másik felet. Az értesítést az alábbiak szerint kell közöltnek tekinteni:
    1. kézben és átvételi igazolás ellenében történő átadás esetén az átadás időpontjában;
    2. A nem elektronikusan közölt iratot a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt sikertelen, mert az a címzett a Szerződésben megadott székhelyéről a küldőhöz
53. nem kereste” jelzéssel érkezett vissza, az iratot a kézbesítés második megkísérlésének napját,
54. „ismeretlen” vagy „elköltözött” jelzéssel érkezett vissza, az iratot a kézbesítés megkísérlésének napját

követő ötödik munkanapon kézbesítettnek kell tekinteni;

* 1. faxüzenet formában az elküldést követő munkanapon (faxigazolás megérkezése esetén);
  2. email formában az email elküldését követő munkanapon, tekintet nélkül arra, hogy e-mail elolvasásáról szóló visszaigazolást a küldő fél kapott-e vagy sem;

1. Kapcsolattartók:

Vevő részéről nyilatkozattételre feljogosított személy:

dr. Varga Borbála

telefon: 06-27/510-107,

e-mail: [info@vacholding.hu](mailto:info@vacholding.hu)

Vevő részéről teljesítésigazolásra feljogosított személy:

dr. Varga Borbála

telefon: 06-27/510-107,

e-mail: [info@vacholding.hu](mailto:info@vacholding.hu)

Vevő részéről teljesítésigazolásra feljogosított helyettes személy:

Szabó Katalin

telefon: 06-27/510-107,

e-mail: [info@vacholding.hu](mailto:info@vacholding.hu)

Eladó részéről jognyilatkozat tételére feljogosított személy:

Név: …………………………………

telefon: ……………,

email:………

1. Felek megállapodnak abban, hogy a Szerződés teljesítéskor a Vevő érdekében eljáró személy, illetve az Eladó alkalmazottja a teljesítéssel kapcsolatban jognyilatkozatot tehet, ezen kérdésekben az érintett fél képviselőjének minősül.
2. Felek megállapodnak abban, hogy a Szerződésben foglaltak maradéktalan megvalósítása érdekében szükség szerint folyamatosan együttműködnek. Ennek megfelelően haladéktalanul tájékoztatják egymást a Szerződésben foglaltak teljesítésén kívül minden olyan kérdésről (tény, adat, körülmény) is, amely a Szerződés teljesítésére kihatással lehet, ideértve az Eladó teljesítési képességeiben történő alapvető változás bekövetkezését is.
3. Eladó kötelezettséget vállal arra, hogy a Vevőt haladéktalanul értesíti abban az esetben, ha a Szerződés maradéktalan teljesítése előtt ellene végrehajtási eljárás indul, vagy végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték. Eladó ugyancsak haladéktalanul köteles a Vevőt értesíteni, ha cégében a Szerződés maradéktalan teljesítését megelőzően tulajdonos változásra, illetőleg jogutódlásra, jogok és kötelezettségek átszállására, szétválásra, összeolvadásra, vagy beolvadásra kerül sor. Eladó felelős az értesítési kötelezettségének elmulasztásából eredő kárért.
4. Felek a kapcsolattartók és teljesítésigazoló személyében történő változást haladéktalanul (2 munkanapon belül) kötelesek írásban közölni egymással. A kapcsolattartók és teljesítésigazoló személyében bekövetkező változás nem eredményezi a Szerződés módosítását.
5. Felek egymás írásbeli megkereséseire azok kézhezvételétől számítva 2 munkanapon belül írásban érdemi nyilatkozatot kötelesek tenni.
6. **EGYÉB RENDELKEZÉSEK**
7. Szerződő felek megállapodnak abban, hogy a jelen szerződés hatálya alatt Eladó köteles a Vevő rendelkezésére állni, és munkaidőben telefonon, vagy e-mail útján a Vevő részére a jelen szerződéshez kapcsolódóan tanácsadást nyújtani.
8. Eladó részére utasítást adó személy(ek)ben beállott változásról, annak bekövetkezésétől számított 3 napon belül a Vevő köteles Eladót írásban (legalább e-mail útján) értesíteni.
9. Felek rögzítik, hogy a Szerződés módosítása csak írásban érvényes.
10. Felek rögzítik, hogy a szerződés – alakszerű szerződésmódosítás nélkül – módosul az alábbi esetekben:
11. felek közhiteles nyilvántartásban foglalt adatainak módosulása esetén a nyilvántartásba bejegyzés napjával,
12. felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával,

amennyiben jogszabály ezt egyebekben nem zárja ki.

1. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és a vonatkozó magyar jogszabályok rendelkezései az irányadóak.
2. Jelen szerződés a Kbt. szakaszai értelmében mentes a közbeszerzési eljárás lefolytatása alól.
3. Felek megállapodnak abban, hogy a Szerződéssel létrejött jogviszonnyal kapcsolatban felmerülő egymás közti vitás kérdésekben elsődlegesen peren kívüli tárgyalás útján kívánnak egyezségre jutni. Feleknek meg kell tenniük mindent annak érdekében, hogy közvetlen tárgyalások útján rendezzenek minden olyan vitás kérdést, nézeteltérést, mely közöttük a Szerződéssel kapcsolatban merül fel. Amennyiben azt bármelyik fél kezdeményezi, a vitás kérdések peren kívüli rendezése érdekében a Felek kötelesek mindkettőjük által előzetesen elfogadott szakértő(k) közreműködését igénybe venni.
4. A peren kívüli egyeztetés eredménytelensége esetén, bármely jogvita eldöntésére, amely a Szerződéssel összefüggésben, annak megszegésével, megszűnésével, érvényességével, vagy értelmezésével kapcsolatban keletkezik, a mindenkor hatályos **Polgári Perrendtartásról szóló 2016. évi CXXX. törvény** 27. §-a alapján megállapodnak abban, hogy a Szerződésből eredő bíróság elé tartozó vagyonjogi jogviták elbírálása kapcsán alávetik magukat a Vevő székhelye szerinti járásbíróság/törvényszék kizárólagos illetékességének. Jelen bírósági kikötés hatálya kiterjed a Felek jogutódaira is.
5. Felek rögzítik, hogy semmis a szerződés módosítása, ha az arra irányul, hogy Eladót mentesítsék az olyan szerződésszegés (illetve szerződésszegésbe esés) és annak jogkövetkezményei – ide nem értve a felmondás vagy elállás jogának gyakorlását – alkalmazása alól, amelyért felelős (illetve felelős lenne), vagy amely arra irányul, hogy Vevő átvállaljon az Eladót terhelő többletmunkaköltségeket vagy indokolatlanul egyéb, a szerződés alapján az Eladót terhelő kockázatokat. E körben kijelenti Eladó, hogy a kockázatokat felmérte és azt a jelen szerződésben foglalt ellenszolgáltatásban teljes körűen érvényesítette.
6. Felek megállapodnak abban, hogy amennyiben a Szerződés bármely pontja kógens jogszabályba ütközne, akkor a szerződés fentieket sértő rendelkezése helyébe – minden további jogcselekmény, így különösen a Szerződés módosítása nélkül – a megsértett kötelező érvényű jogszabályi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a Szerződés része (vagy a Szerződésben szövegszerűen szerepelnie kell) és azt szövegszerűen a Szerződés nem tartalmazza (az adott rendelkezés a szerződés részét képezi).
7. Felek kijelentik, hogy tudomással bírnak arról, hogy az államháztartásról szóló 2011. évi CXCV. törvény (a továbbiakban: Áht.) 41. § (6) bekezdése alapján az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.
8. Eladó kijelenti, hogy Magyarország Alaptörvénye 39. cikke, valamint a nemzeti vagyonról szóló 2011. évi CXCVI. törvény (a továbbiakban: Nvt.) 3. § (1) bekezdése 1. pontja alapján átlátható szervezetnek minősül, melyről az ajánlata részeként, továbbá a szerződés 3. számú melléklete szerinti, az Áht. 55. § szerinti információkat tartalmazó adatlapon (részletes átláthatósági nyilatkozat) tesz nyilatkozatot.
9. Eladó az államháztartási törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakkal összhangban, a jelen Szerződés aláírásával nyilatkozik arról is, hogy a nemzeti vagyonról szóló 2011. évi CXCVI. törvény 3. § (1) bekezdése értelmében átlátható szervezetnek minősül. Eladó a nyilatkozatban foglaltak változása esetén arról haladéktalanul köteles Vevőt tájékoztatni. A valótlan tartalmú nyilatkozat alapján kötött visszterhes Szerződést Vevő felmondja vagy – ha a Szerződés teljesítésére még nem került sor – a Szerződéstől eláll.
10. Jelen szerződés elválaszthatatlan részét képezi – fizikailag nem csatolva – a beszerzési eljárás iratanyaga, kivéve döntések és döntéselőkészítő anyagok.
11. Felek rögzítik, hogy a Szerződést közös elolvasást és értelmezést követően, mint akaratukkal mindenben megegyezőt, jóváhagyólag írják alá 4 (azaz „négy”) eredeti példányban, amelyből 3 (azaz „három”) példány Vevőt, 1 (azaz „egy”) példány az Eladót illeti meg.

Mellékletek:

* + 1. Ajánlatkérő dokumentáció
    2. Nyertes ajánlattevő ajánlata

|  |  |
| --- | --- |
| **Váci Városfejlesztő Kft.** | **\* nyertes ajánlattevő** |
| Aláírás:  Képviseli:  dr. Varga Borbála  ügyvezető  P.H. | Aláírás:  Képviseli:  képviselő  P.H. |
| *Vevő* | *Eladó* |
| Vác, 2023 február hó \_\_. napján | \_\_\_\_\_\_, 2023 február hó \_\_. napján |

|  |
| --- |
| **Pénzügyi ellenjegyzés** |
| Aláírás:  Szabó Katalin  Váci Városfejlesztő Kft  P.H. |
| Vác, 2023 február hó \_\_. napján |